טלב אבו עראר

טלב אבו עראר (בערבית: طلب أبو عرار; נולד ב-4 במאי 1967) הוא מורה ואיש ציבור בדואי-ישראלי. כיהן כחבר הכנסת מטעם הרשימה המשותפת וסיעת רע"ם.

ביוגרפיה
אבו עראר משתייך לפלג הדרומי של התנועה האסלאמית, ונחשב לאחד האישים הבולטים של התנועה באזור הנגב, בנוסף לעיסוקו הפוליטי הוא מתעסק בדעוה, ובימי שישי הוא עומד בראש המתפללים כאימאם במסגדים השייכים לתנועה האסלאמית הדרומית.

אבו עראר החל את דרכו כמורה וכסגן מנהל בית ספר. בין השנים 2000–2004 כיהן כראש המועצה המקומית של היישוב הבדואי ערערה בנגב. בנוסף, הוא כיהן כיושב ראש ועד העובדים של המועצה המקומית וראש התנועה האסלאמית בערערה והוא בעל תואר ראשון במשפטים מהקריה האקדמית אונו.

נבחר כחבר כנסת בבחירות לכנסת ה-19 מטעם רשימת רע"מ-תע"ל. בבחירות לכנסת ה-20 שובץ במקום התשיעי של הרשימה המשותפת ונבחר שוב לכנסת. לקראת הבחירות לכנסת העשרים ואחת, שובץ אבו עראר במקום החמישי ברשימת רע"מ-בל"ד כנציג מפלגת רע"מ, ולא נכנס לכנסת עם זכיית הרשימה בארבעה מנדטים בלבד.

חיים אישיים 
אבו עראר נשוי לשתי נשים, ויש לו 13 ילדים משתיהן. מתגוררים בערערה בנגב.

קישורים חיצוניים

הערות שוליים

ראשי מועצת ערערה בנגב
בדואים ישראלים
אנשי התנועה האסלאמית
ראשי רשויות מקומיות מטעם רע"ם
חברי כנסת מטעם רע"ם-תע"ל
חברי הכנסת התשע עשרה
חברי הכנסת העשרים
חברי כנסת מטעם הרשימה המשותפת
חברי כנסת בדואים
בוגרי הקריה האקדמית אונו: משפטים
חברי הכנסת: אנשי חינוך
ישראלים שנולדו ב-1967
הנגב: אישים
חברי הכנסת: אנשי דת